คลอดน้องได้เดือนกว่าแล้ว มีประจำเดือนแล้ว ประจำเดือนหมด17ม.ค. แล้ววันที่22ม.ค.นัดเช็คหลังคลอด พร้อมฉีดยาคุมแบบ3เดือน แล้วอ.บอกบาออกฦทธิ์ภายใน24ชม. แต่พอไปฉีดยาพยาบาลบอก2อาทิตย์ยาถึงออกฦทธิ์ อยากทราบว่าสรุปออกฦทธิ์ตอนไหนค่ะ
สวัสดีครับ ยาคุมแบบฉีด (Contraceptive Injections)เข็มแรกนั้น มักฉีดในช่วง 1-5 วันแรกเมื่อเริ่มมีประจำเดือนครับ เพราะจะช่วยป้องกันการตั้งครรภ์ได้ทันที และฉีดยาคุมเข็มต่อไปเมื่อครบกำหนดที่ต้องรับการฉีด ซึ่งขึ้นอยู่กับชนิดยาคุมครับ ในกรณีที่ไม่สามารถฉีดยาคุมภายในช่วง 5 วันแรกของรอบเดือน ก็อาจฉีดยาคุมช่วงอื่นได้ แต่ผู้รับการฉีดยาคุมต้องมั่นใจว่าไม่ได้กำลังตั้งครรภ์ โดยแพทย์จะแนะนำให้ผู้ป่วยใช้วิธีคุมกำเนิดวิธีอื่นร่วมด้วยเป็นเวลา 7-14 วันครับสำหรับสตรีหลังคลอดบุตร สามารถรับการฉีดได้ทุกเมื่อครับ ส่วนผลประสิทธิภาพของยาจะต่างกันไปตามระยะเวลาที่ฉีดหลังคลอดครับ ถ้าเริ่มฉีดยาคุมก่อนหรือเข้าวันที่ 21 หลังคลอดบุตรจะสามารถป้องกันการตั้งครรภ์ได้ทันที แต่หากฉีดหลังวันที่ 21 นับตั้งแต่คลอดบุตรไปแล้ว จะต้องใช้วิธีคุมกำเนิดอื่น ๆ ร่วมด้วยอีกเป็นเวลา 7-14 วันครับ ทั้งนี้ยาคุมกำเนิดแบบฉีดนั้นมีด้วยกันหลายแบบครับ การออกฤทธิ์นั้นก็ใช้เวลาแตกต่างกันไป เพื่อความแน่ใจจึงอยากแนะนำให้ นั้นใช้การคุมกำเนิดแบบอื่นร่วมด้วยอย่างน้อยเป็นเวลา 2 สัปดาห์หลังฉีดครับ